CELEX: 61988CJ0017
Language: el
Date: 1989-12-13
Title: Απόφαση του Δικαστηρίου (πρώτο τμήμα) της 13ης Δεκεμβρίου 1989. # Δημήτριος Πατρινός κατά Οικονομικής και Κοινωνικής Επιτροπής των Ευρωπαϊκών Κοινοτήτων . # Κανονισμός υπηρεσιακής καταστάσεως των υπαλλήλων - Μη μονιμοποίηση κατά τη λήξη της δοκιμαστικής υπηρεσίας. # Υπόθεση C-17/88.

Avis juridique important

|

61988J0017

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 13ΗΣ ΔΕΚΕΜΒΡΙΟΥ 1989.  -  ΔΗΜΗΤΡΙΟΣ ΠΑΤΡΙΝΟΣ ΚΑΤΑ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ.  -  ΥΠΑΛΛΗΛΟΙ - ΜΗ ΜΟΝΙΜΟΠΟΙΗΣΗ ΜΕΤΑ ΤΟ ΠΕΡΑΣ ΤΗΣ ΠΕΡΙΟΔΟΥ ΔΟΚΙΜΑΣΙΑΣ.  -  ΥΠΟΘΕΣΗ 17/88.  

Συλλογή της Νομολογίας του Δικαστηρίου 1989 σελίδα 04249 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++1. Υπάλληλοι - Πρόσληψη - Δοκιμαστική υπηρεσία - Κανονική διάρκεια - Υπολογισμός - Τρόπος - Δόκιμος υπάλληλος σε άδεια ασθένειας - Πραγματική δοκιμαστική υπηρεσία μειωμένης διάρκειας - Παράβαση του άρθρου 34, παράγραφος 1, του κανονισμού υπηρεσιακής καταστάσεως - Δεν συντρέχει  (Κανονισμός υπηρεσιακής καταστάσεως των υπαλλήλων, άρθρο 34, παράγραφος 1)  2. Υπάλληλοι - Πρόσληψη - Δοκιμαστική υπηρεσία - Αρνητική αξιολόγηση των ικανοτήτων του ενδιαφερομένου πριν από τη λήξη της κανονικής διάρκειας της δοκιμαστικής υπηρεσίας - Συνέχιση της δοκιμαστικής υπηρεσίας ή απόλυση - Διακριτική εξουσία της διοικήσεως  (Κανονισμός υπηρεσιακής καταστάσεως των υπαλλήλων, άρθρο 34, παράγραφος 2, εδάφιο 2)  3. Υπάλληλοι - Πρόσληψη - Δοκιμαστική υπηρεσία - Εκτίμηση των αποτελεσμάτων - Αξιολόγηση των ικανοτήτων του δόκιμου υπαλλήλου - Δικαστικός έλεγχος - 'Ορια  

Περίληψη

1. Για τον υπολογισμό της κανονικής διάρκειας της δοκιμαστικής υπηρεσίας που προβλέπεται από το άρθρο 34, παράγραφος 1, του κανονισμού υπηρεσιακής καταστάσεως λαμβάνονται υπόψη τόσο οι περίοδοι άδειας όσο και το χρονικό διάστημα που διέρρευσε μετά την κατάρτιση της εκθέσεως κρίσεως, δεδομένου ότι η διάταξη αυτή δεν απαιτεί την πραγματική άσκηση των καθηκόντων καθ' όλη τη διάρκεια της δοκιμαστικής υπηρεσίας (βλέπε απόφαση της 15ης Μαΐου 1985, Πατρινός κατά ΟΚΕ, 3/84, Συλλογή 1985, σ. 1421).  Κατά συνέπεια, στην περίπτωση του δόκιμου υπαλλήλου που κωλυόταν λόγω ασθενείας, η αρμόδια για τους διορισμούς αρχή, η οποία έχει την ευχέρεια και όχι την υποχρέωση να παρατείνει το χρόνο δοκιμαστικής υπηρεσίας, μπορεί, προκειμένου να αξιολογήσει τις επαγγελματικές ικανότητες του ενδιαφερομένου, να βασιστεί στην πραγματική άσκηση των καθηκόντων του επί μικρότερο χρονικό διάστημα, εφόσον ο κριτής θεωρεί ότι το διάστημα αυτό είναι αρκετό για να διατυπώσει τις εκτιμήσεις του.  2. Από το άρθρο 34, παράγραφος 2, εδάφιο 2, του κανονισμού υπηρεσιακής καταστάσεως προκύπτει ότι, όταν πριν από τη λήξη της δοκιμαστικής υπηρεσίας καταρτιστεί για τις ικανότητες του δόκιμου υπαλλήλου αρνητική έκθεση, της οποίας δεν χρειάζεται να έχει προηγηθεί καμία προειδοποίηση προς τον ενδιαφερόμενο, η αρμόδια για τους διορισμούς αρχή έχει τη διακριτική εξουσία να αποφασίσει είτε τη συνέχιση της δοκιμαστικής υπηρεσίας είτε την απόλυση του ενδιαφερομένου σύμφωνα με τη διαδικασία που προβλέπει η ανωτέρω διάταξη.  3. Δεν εναπόκειται στο Δικαστήριο να υπεισέλθει στην κρίση των οργάνων, όσον αφορά την εκτίμηση από αυτά του αποτελέσματος μιας περιόδου δοκιμαστικής υπηρεσίας και την αξιολόγηση των ικανοτήτων ενός υποψήφιου για διορισμό ως μόνιμου υπαλλήλου στην κοινοτική δημόσια υπηρεσία, εκτός αν συντρέχει προφανής πλάνη κατά την εκτίμηση ή κατάχρηση εξουσίας (βλέπε απόφαση της 15ης Μαΐου 1985, Πατρινός κατά ΟΚΕ, 3/84, Συλλογή 1985, σ. 1421).  

Διάδικοι

Στην υπόθεση C-17/88,  Δημήτριος Πατρινός, πρώην δόκιμος υπάλληλος της Οικονομικής και Κοινωνικής Επιτροπής των Ευρωπαϊκών Κοινοτήτων, κάτοικος Αθηνών, εκπροσωπούμενος από τους M και Ο. Slusny, δικηγόρους Βρυξελλών, με αντίκλητο στο Λουξεμβούργο το δικηγόρο E. Arendt, 4, rue Marie-Therese,  προσφεύγων,  κατά  Οικονομικής και Κοινωνικής Επιτροπής των Ευρωπαϊκών Κοινοτήτων, εκπροσωπούμενης από τον D. Bruggeman, νομικό σύμβουλο, επικουρούμενο από τον D. Lagasse, δικηγόρο Βρυξελλών, με αντίκλητο στο Λουξεμβούργο τον Γεώργιο Κρεμλή, μέλος της νομικής υπηρεσίας της Επιτροπής των Ευρωπαϊκών Κοινοτήτων, Centre Wagner, Kirchberg,  καθής,  που έχει ως αντικείμενο αίτηση ακυρώσεως της αποφάσεως περί απολύσεως του προσφεύγοντος μετά το πέρας της δοκιμαστικής υπηρεσίας,  ΤΟ ΔΙΚΑΣΤΗΡΙΟ (πρώτο τμήμα)  συγκείμενο από τους Sir Gordon Slynn, πρόεδρο τμήματος, R. Joliet και G.C. Rodriguez Iglesias, δικαστές,  (το σκεπτικό παραλείπεται)  αποφασίζει:  

Διατακτικό

1) Απορρίπτει την προσφυγή.  2) Κάθε διάδικος φέρει τα δικαστικά του έξοδα.